钦定古今图书集成/明伦汇编/官常典/第605卷 > 李国士
## 钦定古今图书集成/明伦汇编/官常典/第605卷 > 李国士

按《凤阳府志》：“国士，字正屏，万历中，令丰城，以治最，选
刑科给事中，侍经筵。疏言治河、恤军二事，上可其奏。
为陇右参政，讨松山寇有功。分守苍梧，徭人跳梁，命
一干吏谕之，徭人遂服。思明之役，发两省兵七万，国
士部署其事，降贼三万四千，献馘者千计，威名大振。
晋山西左布政使。尝曰：吾历官三十年，未枉一事，未”
私一钱求，不为前人玷，不为后人危，足矣。